ভারত সফরে এসে মোদির প্রশংসায় শ্রীলঙ্কার প্রধানমন্ত্রী অমরাসুরিয়া

ওয়েবডেস্ক- শ্রীলঙ্কার প্রধানমন্ত্রী হরিণী অমরাসুরিয়ার (Shrilanka Pm Harini Amarasuriya) সঙ্গে বৈঠক করলেন প্রধানমন্ত্রী নরেন্দ্র মোদি (Pm Narendra Modi)। উন্নয়ন সহ মৎস্যজীবীদের উন্নয়নে (Fishermen’s Welfare) কথা বললেন দুই রাষ্ট্রপ্রধান।

শ্রীলঙ্কার প্রধানমন্ত্রী অমরাসুরিয়া মৎস্যজীবীদের বিষয়ে বলেন, মৎস্যজীবীদের সমস্যা একটি প্রবাহমান সমস্যা। যা চলে আসছে। আমরা মৎস্যজীবীদের জীবিকা আরও রক্ষা করতে চাই। কিন্তু এটা খুব সংবেদশীল একটি বিষয়, আমাদের এই বিষয় নিয়ে আলোচনা চালিয়ে যেতে হবে। শুক্রবার শ্রীলঙ্কার প্রধানমন্ত্রী হরিণী আমাসুরিয়ার সঙ্গে সাক্ষাৎ করেন নরেন্দ্র মোদি। এই বৈঠকে শিক্ষা, মহিলাদের ক্ষমতায়ন, উদ্ভাবন, উন্নয়ন সহযোগিতা এবং জেলেদের কল্যাণ নিয়ে এক গুরুত্বপূর্ণ আলোচনা হয়।

এক্স হ্যান্ডেলে প্রধানমন্ত্রী মোদি বলেন, শ্রীলঙ্কার প্রধানমন্ত্রী হারিণী অমরাসুরিয়াকে স্বাগত জানাতে পেরে আনন্দিত। আমাদের আলোচনায় শিক্ষা, নারীর ক্ষমতায়ন, উদ্ভাবন, উন্নয়ন সহযোগিতা এবং আমাদের জেলেদের কল্যাণ সহ বিস্তৃত ক্ষেত্রগুলি নিয়ে আলোচনা হয়েছে। ঘনিষ্ঠ প্রতিবেশী হিসেবে, আমাদের দুই জনগণের পাশাপাশি ভাগ করা অঞ্চলের সমৃদ্ধির জন্য আমাদের সহযোগিতা অত্যন্ত গুরুত্বপূর্ণ। ভারতের সঙ্গে সহযোগিতা চলছে বলে জানিয়েছেন শ্রীলঙ্কার প্রধানমন্ত্রী।

Glad to welcome Prime Minister of Sri Lanka, Ms. Harini Amarasuriya. Our discussions covered a broad range of areas, including education, women’s empowerment, innovation, development cooperation and welfare of our fishermen. As close neighbours, our cooperation holds immense… pic.twitter.com/5ARYRVl5Ts

— Narendra Modi (@narendramodi) October 17, 2025

বৃহস্পতিবার সকালে তিনদিনের সফরে ভারতে আসেন শ্রীলঙ্কার প্রধানমন্ত্রী ডঃ হরিণী অমরাসুরিয়া। এটিই তাঁর প্রথম ভারত সফর।

আরও পড়ুন- ‘ভারত যদি পাকিস্তানকে জন্ম দিতে পারে, তাহলে..’, হুঙ্কার রাজনাথের

প্রধানমন্ত্রী মোদির সাথে দেখা করার পর শ্রীলঙ্কার প্রধানমন্ত্রী হারিণী অমরাসুরিয়া বলেন, “খুব ভালো আলোচনা হয়েছে। আমরা আলোচনা করেছি কিভাবে আমরা আমাদের প্রতিষ্ঠিত সুসম্পর্ক বজায় রাখতে পারি। তিনি (মোদি) আমাকে আমার ভারত সফর এবং আমি কী করেছি সে সম্পর্কে জিজ্ঞাসা করেছিলেন।

আজ সন্ধ্যায় আমরা আবার দেখা করতে যাচ্ছি। তাই এটি একটি ভালো আলোচনা ছিল। ইতিমধ্যেই আমাদের অনেক সহযোগিতা চলছে। শিক্ষাক্ষেত্রে অবকাঠামোগত উন্নয়নের জন্য ভারত থেকে সহায়তা পাওয়া যাচ্ছে। তবে, আমরা আরও প্রাতিষ্ঠানিক সহযোগিতা গঠনের সম্ভাবনা নিয়েও আলোচনা করেছি। প্রধানমন্ত্রী মোদি আমাকে এখানে চলমান শিক্ষা সংস্কার সম্পর্কে বেশ কিছু ধারণা দিয়েছেন, আমরা আমাদের নিজ নিজ নীতি নিয়ে আলোচনা করেছি।” বিদেশমন্ত্রী এক জয়শঙ্কর এক্স হ্যান্ডেলে বলেন, আজ সকালে দিল্লিতে শ্রীলঙ্কার প্রধানমন্ত্রী হরিণী অমরাসুরিয়ার সঙ্গে সাক্ষাৎ করে খুব ভালো লাগল। শ্রীলঙ্কার প্রতি ভারতের অব্যাহত সমর্থন, শিক্ষা ও সক্ষমতা বৃদ্ধিতে আমাদের সহযোগিতা জোরদার করার বিষয়ে আলোচনা হয়েছে।”

দেখুন আরও খবর-